**ŠIRVINTŲ R. GELVONŲ GIMNAZIJA**

**KORUPCIJOS PASIREIŠKIMO TIKIMYBĖS NUSTATYMAS INVENTORIZACIJOS SRITYJE**

2020 m. rugsėjo 29 d.

Vadovaujantis Lietuvos Respublikos korupcijos prevencijos įstatymo 6, 7 ir 16 straipsniais, Korupcijos rizikos analizės atlikimo tvarkos, patvirtintos Lietuvos Respublikos Vyriausybės 2002 m. spalio 8 d. nutarimu Nr. 1601 „Dėl korupcijos rizikos analizės atlikimo tvarkos patvirtinimo“ nuostatomis, Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijomis, patvirtintomis Lietuvos Respublikos Specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170 „Dėl Valstybės ir savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijų patvirtinimo“ ir įgyvendinant 2018 m. gegužės 31 d. Širvintų rajono savivaldybės tarybos sprendimu Nr. 1-123“Dėl Širvintų rajono savivaldybės korupcijos prevencijos2018-2020 metų programos 26 punkto pakeitimo ir programos priedo naujos redakcijos patvirtinimo“ patvirtinto Širvintų rajono savivaldybės korupcijos prevencijos 2018–2020 metų programos įgyvendinimo priemonių plano 3 priemonę, buvo atliktas Širvintų r. Gelvonų gimnazijos (toliau – Gelvonų gimnazijos), kurios steigėja yra Širvintų rajono savivaldybė, korupcijos tikimybės (toliau – KT) nustatymas.

1. Analizuojant Širvintų r. Gelvonų gimnazijos veiklą vertinta inventorizacijos sritis. Sritis parinkta vadovaujantis Širvintų r. Gelvonų gimnazijos direktoriaus 2020 m. rugsėjo 8 d. įsakymu Nr. V-73 „Dėl korupcijos pasireiškimo tikimybės nustatymo Gelvonų gimnazijoje“.

2. Atsakingas asmuo už korupcijos prevenciją – gimnazijos raštvedė Jūratė Niekienė.

3. Korupcijos pasireiškimo tikimybės nustatymą Gelvonų gimnazijoje atliko darbuotoja Jūratė Niekienė, kontaktiniai duomenys: el.p.: gelvonumokykla@gmail.com., tel. (8 382) 42 138.

4. Analizuotas laikotarpis **už 3 metus: 2017-08-31 – 2020-08-31**, pateikiant statistinius duomenis ir vertinant situaciją pagal 2020-08-31 dienai galiojusius teisės aktus, aktualius įsakymus, nuostatas ir pavedimus.

5. Šios veiklos vertintos vadovaujantis Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo klausimynu, patvirtintu Lietuvos Respublikos specialiųjų tyrimų tarnybos direktoriaus 2011 m. gegužės 13 d. įsakymu Nr. 2-170[[1]](http://www.menomokykla.lt/wp/korupcijos-prevencija/korupcijos-pasireiskimo-tikimybe/" \l "_ftn1), kurio pagalba nustatyta, kad Gelvonų gimnazijos inventorizacijos sritis priskirtina prie sričių, kuriose formaliai egzistuoja didelė[[2]](http://www.menomokykla.lt/wp/korupcijos-prevencija/korupcijos-pasireiskimo-tikimybe/" \l "_ftn2) korupcijos pasireiškimo tikimybė, žr. *1 lentelė*.

**1 lentelė.** Korupcijos pasireiškimo tikimybė Gelvonų gimnazijos inventorizacijos srityje, ir, vadovaujantis (adaptuotais) Korupcijos prevencijos įstatymo 6 str. 4 dalyje numatytais kriterijais, ji egzistuoja.

|  |  |  |
| --- | --- | --- |
|  | **(adaptuoti**[[3]](http://www.menomokykla.lt/wp/korupcijos-prevencija/korupcijos-pasireiskimo-tikimybe/" \l "_ftn3)**) Korupcijos prevencijos įstatymo 6 str. 4 dalyje**  **numatyti kriterijai**  <Gelvonų gimnazijos veiklos sritis priskiriama prie sričių, kuriose egzistuoja didelė korupcijos pasireiškimo tikimybė, jeigu atitinka vieną ar kelis iš šių kriterijų> | **Taip / Ne \*** |
| 1. | Padaryta korupcinio pobūdžio nusikalstama veika: | – |
| 1.1. | *Įstaigoje / veikloje* | Ne |
| 1.2. | *Inventorizacijos organizavime ir vykdyme* | Ne |
| 2. | Pagrindinės funkcijos yra kontrolės ar priežiūros vykdymas: | – |
| 2.1. | *Įstaigos / veiklos* | Taip |
| 2.2. | *Inventorizacijos organizavime ir vykdyme* | Taip |
| 3. | Atskirų <darbuotojų> funkcijos, uždaviniai, darbo ir sprendimų priėmimo tvarka bei atsakomybė reglamentuoti (išsamiai reglamentuoti – atsakymas „Ne“, neišsamiai – atsakymas „Taip“)\*: | – |
| 3.1. | *Įstaigos darbuotojų* | Ne |
| 3.2. | *Inventorizacijos organizavime ir vykdyme dalyvaujančių darbuotojų* | Ne |
| 4. | Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu: | – |
| 4.1. | *Įstaigos veikloje* | Ne |
| 4.2. | *Inventorizacijos organizavime ir vykdyme* | Ne |
| 5. | Daugiausia priima sprendimus, kuriems nereikia kitos valstybės ar savivaldybės įstaigos patvirtinimo: | – |
| 5.1. | *Įstaigos veikloje* | Ne |
| 5.2. | *Inventorizacijos organizavime ir vykdyme* | Ne |
| 6. | Naudojama valstybės ar tarnybos paslaptį sudaranti informacija: | – |
| 6.1. | Įstaigos veikloje | Ne |
| 6.2. | *Inventorizacijos organizavime ir vykdyme* | Ne |
| 7. | Anksčiau atlikus korupcijos rizikos analizę buvo nustatyta veiklos trūkumų: | Ne |
| 7.1. | *Kitose įstaigos veiklos srityje* | Ne |
| 7.2. | *Inventorizacijos organizavime ir vykdyme* | Ne |

*\* Atsakymai „Taip“ sumuojami. Sumuojami atsakymai tik inventorizacijos srities. Žr. 8 punktą.*

Detalus vertinimas pateikiamas **1 priede**, kurio klausimynas parengtas vadovaujantis ir adaptuojant Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijose pateiktas klausimyną**[[4]](http://www.menomokykla.lt/wp/korupcijos-prevencija/korupcijos-pasireiskimo-tikimybe/" \l "_ftn4)**.

6. Tam, kad įvertinti koks yra realus korupcijos rizikos laipsnis vertinamoje įstaigos veiklos srityje, **buvo išanalizuoti** įstaigos teisės aktai ir sprendimai:

6.1. Širvintų r. Gelvonų gimnazijos nuostatai, patvirtinti Širvintų rajono savivaldybės tarybos 2017 m. gegužės 25 d. sprendimu Nr.1-145 „Dėl Širvintų r. Gelvonų gimnazijos nuostatų tvirtinimo“;

6.2. Širvintų r. Gelvonų gimnazijos vidaus darbo tvarkos taisyklės, patvirtintos direktoriaus 2017 m. lapkričio 2 d. įsakymu Nr. V-93 „Dėl Gelvonų gimnazijos vidaus darbo tvarkos taisyklių tvirtinimo“.

6.3. Širvintų r. Gelvonų gimnazijos patalpų, turto ir kito inventoriaus naudojimo ir priežiūros tvarkos aprašas, patvirtintas Gelvonų gimnazijos direktoriaus 2013 m. kovo 29 d. įsakymu Nr. V-36 ;

6.4. Širvintų r. Gelvonų gimnazijos finansų kontrolės taisyklių tvarka, patvirtinta Gelvonų gimnazijos direktoriaus 2017 m. rugsėjo 27 d. įsakymu Nr. V-85 „Dėl finansų kontrolės taisyklių tvirtinimo“;

6.5. Širvintų r. Gelvonų gimnazijos nereikalingo arba netinkamo (negalimo) naudoti turto nurašymo, išardymo, likvidavimo ir perdavimo tvarkos aprašas, patvirtintas Gelvonų gimnazijos direktoriaus 2016 m. lapkričio 14 d. įsakymu Nr. V-81;

6.6. Širvintų r. Gelvonų gimnazijos inventorizacijos taisyklės, patvirtintos Gelvonų gimnazijos direktoriaus 2017 m. lapkričio 2 d. įsakymu Nr. V-94 „Dėl inventorizacijos taisyklių patvirtinimo“;

6.7. Širvintų r. Gelvonų gimnazijos direktoriaus 2017 m. lapkričio 2 d. įsakymas Nr.V-95 „Dėl inventorizacijos komisijos sudarymo ir inventorizacijos atlikimo“.

6.8. Širvintų r. Gelvonų gimnazijos direktoriaus 2018 m. lapkričio 14 d. įsakymas Nr.V-86 „Dėl inventorizacijos komisijos sudarymo ir inventorizacijos atlikimo“.

6.9. Širvintų r. Gelvonų gimnazijos direktoriaus 2019 m. lapkričio 19 d. įsakymas Nr.V-76 „Dėl inventorizacijos komisijos sudarymo ir inventorizacijos atlikimo“.

6.10. Metinės 2019 metų inventorizacijos komisijos ataskaita, patvirtinta Širvintų r. Gelvonų direktoriaus 2019 m. gruodžio 31 d. įsakymu Nr. V-86 „Dėl inventorizacijos komisijos ataskaitos tvirtinimo“.

Taip pat įvertinta, kaip yra laikomasi įstatymų, kitų teisės aktų reikalavimų.

7. Nustatyta, kad yra priimti visi teisės aktai būtini įstatymų ir įstatymo įgyvendinamųjų teisės aktų įgyvendinimui, įvertinta, jog teisės aktuose nustatyta sprendimų priėmimo, veiksmų atlikimo tvarka yra skaidri ir nesuteikia per daug įgaliojimų įstaigos darbuotojams veikti savo nuožiūra. Todėl įvertinus aukščiau paminėta konstatuotina, kad nors formaliai **pagal vieną\* (žr. 1 lentelėje) iš septynių vertinimo kriterijų, reglamentuotų Korupcijos prevencijos įstatyme,**Gelvonų gimnazijos inventorizacijos sritis yra priskiriama prie sričių, kuriose egzistuoja maža korupcijos pasireiškimo tikimybė, realiai ši tikimybė yra sumažinama organizuojant ir įgyvendinant įstaigos veiklą ir sprendimų priėmimo, kontrolės procedūras.

8. Atliekant korupcijos pasireiškimo tikimybę, buvo atsižvelgta į įstaigos Korupcijos prevencijos programą, buvo naudojami dokumentų ir statistinės analizės metodai, leidę nustatyti Gelvonų gimnazijos veiklos sričių atitiktis Korupcijos prevencijos įstatymo Nr. IX-904 6 straipsnio 4 dalyje nustatytiems kriterijams:

8.1. **Padaryta korupcinio pobūdžio nusikalstama veika**:

Per analizuojamąjį laikotarpį Gelvonų gimnazijos veikloje nebuvo užfiksuoti Korupcijos prevencijos įstatymo Nr. IX-904 2 straipsnio 2 dalyje nurodytų korupcinio pobūdžio nusikalstamų veikų atvejai. Taip pat nebuvo užfiksuoti teisės pažeidimai, už kuriuos numatyta administracinė, tarnybinė (drausminė) ar kitokia teisinė atsakomybė, atvejai.

Vykdant inventorizaciją pranešimų apie galimas korupcinio pobūdžio nusikalstamas veikas ar kitus tapataus pobūdžio teisės pažeidimus korupcijos pasireiškimo tikimybės nustatymo laikotarpiu negauta.

8.2. **Pagrindinės funkcijos yra kontrolės ar priežiūros vykdymas.**

Gelvonų gimnazija vykdo kontrolės funkcijas, susijusias su įstaigos vidaus administravimu.

Gelvonų gimnazija nevykdo veiklos, skirtos prižiūrėti, kaip jiems nepavaldūs fiziniai ir (ar) juridiniai asmenys laikosi teisės aktų reikalavimų inventorizacijos srityse.

Kontrolė inventorizacijos srityje užtikrinama šiais būdais:

**2 lentelė.**Gelvonų gimnazijos mokyklos kontrolės įgyvendinimas inventorizacijos srityje.

|  |  |  |  |
| --- | --- | --- | --- |
| **Nr.** | **Kontrolės forma / priemonės\*** | **Taikoma / Netaikoma** | **Komentaras** |
| 1. | Tikslingi ir periodiški Gelvonų gimnazijos inventorizacijos (toliau – inventorizacija) atlikimo terminai. | Taikoma | Inventorizacija atliekama ne rečiau kaip kartą per metus prieš sudarant metines finansines ataskaitas pagal ne vėlesnius kaip ataskaitinių finansinių metų paskutinės dienos duomenis:  • Gelvonų gimnazijos ilgalaikis materialus ir nematerialus turtas, medžiagos, žaliavos ir kitos atsargos inventorizuojamos ne rečiau kaip kartą per metus ir ne anksčiau kaip ataskaitinių metų gruodžio 1 d.  • Skolos (mokėtinos ir gautinos) ir kiti įstaigos įsipareigojimai inventorizuojami ne rečiau kaip kartą per metus ir ne anksčiau kaip kartą per ataskaitinių metų gruodžio 1 d.  • Turtas gaunamas pagal panaudos sutartis, įgytas patikėjimo teise arba nuomojamas (jeigu Gelvonų gimnazija tokių turi), inventorizuojamas ne rečiau kaip kartą per metus ir ne anksčiau kaip ataskaitinių metų gruodžio 1 d. |
| 2. | Metinės turto ir mokėtinų ir gautinų sumų inventorizacijos dokumentų parengimas | Taikoma | Gelvonų gimnazijos vyriausiasis buhalteris iš buhalterinės apskaitos programos LABBIS paruošia atsargų, turto ir įsipareigojimų inventorizavimo aprašus-sutikrinimo žiniaraščius ir pateikia juos inventorizacijos komisijai vykdyti. |
| 3. | Inventorizavimo aprašų sutikrinimo žiniaraščių sudarymas | Taikoma | Inventorizacijai įforminti sudaromi inventorizavimo aprašai-sutikrinimo žiniaraščiai pagal inventorizacijos taisyklių reikalavimus. Inventorizavimo aprašo privalomieji rekvizitai (įstaigos pavadinimas, dokumento pavadinimas, jo sudarymo vieta, inventorizacijos atlikimo pradžios ir pabaigos datos ir vieta, inventorizuojamų objektų pavadinimai, matavimo rodikliai, kiekis, kaina, suma arba tik suma, arba tik kiekis, inventorizuojamo turto nuvertėjimo požymiai, inventorizacijos komisijos narių, atsakingų asmenų vardai, pavardės, pareigų pavadinimai ir parašai) sudaromi pagal inventorizacijos taisyklių reikalavimus. |
| 4. | Gelvonų gimnazijos įsigytas turtas priskiriamas kiekvienam darbuotojui pagal paskirtį pasirašytinai | Taikoma | Turto pajamavimo ir atidavimo naudoti įstaigos veikloje aktą iš buhalterinės apskaitos programos LABBIS parengia įstaigos vyriausiasis buhalteris ir pateikia materialiai atsakingam asmeniui pasirašytinai. |
| 5. | Inventorizacijai atlikti Gelvonų gimnazijoje inventorizacijos komisijos sudarymas | Taikoma | Sudaroma inventorizacijos komisija: Ilgalaikio materialiojo, ilgalaikio nematerialiojo ir atsargų (iš jų ūkinio inventoriaus), turto pagal panaudos sutartis, Gautinų ir mokėtinų sumų inventorizuoti. Inventorizacijos komisijos pirmininkas (įstaigos darbuotojas) ir 2 komisijos nariai (įstaigos darbuotojai). Įstaigos buhalterinę apskaitą tvarkantis asmuo nėra komisijos pirmininkas. Gelvonų gimnazijos direktorius ir vyriausiasis buhalteris nėra inventorizacijos komisijos nariai. |
| 6. | Inventorizacijos komisijų narių supažindinimas su Gelvonų gimnazijos inventorizacijos taisyklėmis | Taikoma | Inventorizacijų komisijų nariai susipažinimą su inventorizacijos taisyklėmis patvirtina pasirašydami. |
| 7. | Inventorizacijos komisija patikrina visą gimnazijoje esantį turtą, jį inventorizuoja, teikia pasiūlymus gimnazijos direktoriui dėl nusidėvėjusio arba nuvertėjusio turto nurašymo, dalyvaujant materialiai atsakingam darbuotojui už jam priskirtą (4 punktas) turtą | Taikoma | Inventorizacijos komisija pagal inventorizavimo aprašo-sutikrinimo žiniaraščius patikrina faktiškai rastą gimnazijos turtą su buhalterijos duomenimis. Komisija apžiūri kiekvieną turto vienetą ir jo dalis, įvertina, ar yra požymių, kad turtas gali būti nuvertėjęs. Viską patikrinusi inventorizacijos komisija apibendrina inventorizacijos rezultatus ir protokolu teikia galutinę išvadą dėl turto nuvertėjimo, nurašymo gimnazijos direktoriui. |
| 8. | Inventorizacijos komisijos veiksmų numatymas radus į buhalterinę apskaitą neįtraukto turto, taip pat turto, kurį apibūdinančių duomenų nėra buhalterinėje apskaitoje |  | Gelvonų gimnazijos inventorizacijos taisyklėse numatytos nuostatos, jei inventorizacijos metu komisija randa į buhalterinę apskaitą neįtraukto turto, taip pat turto, kurį apibūdinančių duomenų nėra buhalterinėje apskaitoje, inventorizacijos komisija į inventorizavimo aprašą įrašo trūkstamus šio turto duomenis. Rastas turtas įvertinamas rinkos kaina arba fiksuojamas faktas, kad rinkos kainos nustatyti negalima.  Gelvonų gimnazijos darbuotojai gali naudotis asmeniniais daiktais. Šie daiktai neįtraukiami į Gelvonų gimnazijos inventorizacijos aprašus-sutikrinimo žiniaraščius |
| 9. | Inventorizacijos komisijos veiksmų numatymas atlikus inventorizaciją |  | Atlikus turto ir mokėtinų ir gautinų sumų inventorizaciją inventorizacijos aprašai-sutikrinimo žiniaraščiai pateikiami Gelvonų gimnazijos vyriausiajam buhalteriui patikrinimui, o gimnazijos direktoriui pateikiama inventorizacijos komisijos išvada su inventorizacijos komisijos narių parašais. |
| 10. | Inventorizacijos komisijų išvadų ir rezultatų įforminimas |  | Atlikus inventorizaciją, Gelvonų gimnazijos direktoriui yra pateikiamas protokolas apie metinės inventorizacijos apibendrinimo rezultatus:  • Einamųjų metų inventorizacijos faktinius rezultatus pagal inventorizacijos ilgalaikio materialaus turto aprašo-sutikrinimo žiniaraščius.  • Einamųjų metų inventorizacijos faktinius rezultatus pagal atsargų aprašus-sutikrinimo žiniaraščius.  • Einamųjų metų inventorizacijos faktinius rezultatus pagal inventorizacijos turto gauto pagal panaudos sutartį aprašą-sutikrinimo žiniaraštį.  • Einamųjų metų inventorizacijos faktinius rezultatus pagal mokėtinų sumų inventorizacijos aprašą.  • Einamųjų metų inventorizacijos faktinius rezultatus pagal gautinų sumų inventorizacijos aprašą.  • Atsiskaitomųjų banko sąskaitų piniginių lėšų likučius einamųjų metų lapkričio 30 d. pagal inventorizacijos apyrašo aktą ir pagal finansavimo šaltinius.  Tuo pačiu protokolu inventorizacijos komisija informuoja gimnazijos direktorių apie inventorizacijos metu rastą nepataisomai sugedusį ir nebenaudojamą ilgalaikį ir trumpalaikį turtą pagal inventorizacijos aprašus-sutikrinimo žiniaraščius ir siūlymą juos nurašyti.  Inventorizacijos dokumentai (inventorizavimo aprašai-sutikrinimo žiniaraščiai, kiti apskaitos registrai inventorizacijos rezultatams įforminti, inventorizacijos komisijos protokolai dėl inventorizacijos rezultatų buhalterinėje apskaitoje įforminimo) saugomi tais metais atliktos inventorizacijos archyvinėse indeksuotose bylose pagal patvirtintą Gelvonų gimnazijos dokumentacijos planą. |
| 11. | Gelvonų gimnazijos direktoriaus įsakymu sudaroma ilgalaikio materialaus ir nematerialaus turto ir trumpalaikio turto nurašymo komisija |  | Gelvonų gimnazijos vyriausiasis buhalteris iš buhalterinės apskaitos programos LABBIS paruošia atsargų, turto nurašymo aktus ir supažindina turto nurašymo komisiją ir materialiai atsakingus asmenis su turto nurašymu pasirašytinai. |

8.3. **Atskirų darbuotojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti.**

Per analizuojamąjį laikotarpį Gelvonų gimnazijos darbuotojų įgyvendinami uždaviniai, vykdomos funkcijos, darbo ir sprendimų priėmimo tvarka buvo apibrėžti, nenustatyta įstatymų ir jų įgyvendinimo teisės norminių aktų ir administracinių aktų kolizijų, priimti administraciniai aktai nuolat peržiūrimi ir esant poreikiui koreguojami.

Inventorizacijos srityje vadovaujamasi KT 6 p. nurodytais teisės aktais nenustatyta įstatymų ir jų įgyvendinimo teisės norminių aktų ir administracinių aktų kolizijų.

8.4. **Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu.**

Gelvonų gimnazijos nesuteikti įgaliojimai išduoti leidimus, licencijas, suteikti nuolaidas, lengvatas ir kitokias papildomas teises ar atsisakyti jas išduoti arba sustabdyti, panaikinti jų galiojimą ar kitaip jas apriboti, taikyti teisės aktuose nustatytas kitas teisinio poveikio priemones, konstatuoti, nagrinėti teisės pažeidimus ir priimti sprendimus dėl teisinės atsakomybės priemonių taikymo.

8.5**. Daugiausia priima sprendimus, kuriems nereikia kitos valstybės ar savivaldybės ar savivaldybės įstaigos patvirtinimo.**

Širvintų r. Gelvonų gimnazija – Širvintų r. savivaldybės biudžetinė įstaiga, turinti  įgaliojimus savarankiškai priimti kai kuriuos sprendimus, susijusius su gimnazijos inventorizacijos procedūromis, kuriems teisės aktai nenustato prievolės derinti su kitomis valstybės įstaigomis.

8.6. **Naudojama valstybės ar tarnybos paslaptį sudaranti informacija.**

Per analizuojamąjį laikotarpį Gelvonų gimnazija savo veikloje neturėjo sričių, kurios būtų susijusios su įslaptintos informacijos gavimu, naudojimu ir apsauga, o turima bei valdoma informacija nelaikytina valstybės ar tarnybos paslaptimi.

8.7. **Anksčiau atlikus korupcijos rizikos analizę, buvo nustatyta veiklos trūkumų.**

Lietuvos Respublikos specialiųjų tyrimų tarnyba (toliau – STT) nėra atlikusi korupcijos rizikos analizės Širvintų r. Gelvonų gimnazijoje ir nėra pateikusi motyvuotos išvados, kurioje būtų nurodyti Gelvonų gimnazijos veiklos trūkumai bei pateiktos rekomendacijos jiems šalinti.

9. Pastebime, vien tai, kad inventorizacijos sritis, pagal minėtą vertinimo kriterijų, jei formaliai ir priskirtina prie sričių kuriose egzistuoja didelė korupcijos pasireiškimo tikimybės rizika, tačiau atsižvelgiant į tinkamą ir išsamų sprendimų priėmimo proceso teisinį reglamentavimą, kontrolės mechanizmus, darbuotojų vykdančių šias veiklas darbo organizavimą galima teigti, kad korupcijos pasireiškimo rizika Širvintų r. Gelvonų gimnazijos inventorizacijos srityje yra tinkamai valdoma, todėl papildomų prevencijos priemonių imtis nėra būtinybės.

10. Užtikrinant skaidrų inventorizacijos organizavimo ir vykdymo procesą iki 2020-12-01 d. buvo numatytos šios procedūros:

10.1. Individualus darbuotojų, jiems priskirtų materialinių vertybių tausojimas ir sutikrinimas su apskaitos duomenimis, pasiruošiant inventorizacijos procesui.

10.2. Inventorizacijos komisijos pirmininko, komisijų narių instruktavimas prieš pradedant inventorizacijos procedūrą.

10.3. Platesnė informacijos sklaida dėl Gelvonų gimnazijos turto tausojimo ir saugojimo, jo inventorizacijos, tikimybės pasireiškimo nustatymo kalbėta mokyklos pedagogų ir kitų darbuotojų posėdžių ir susirinkimų metu.

11. Nustatytiems korupcijos rizikos veiksniams valdyti ir pašalinti pateikiamas šis siūlymas:

11.1. Atsižvelgiant į inventorizacijos sritį, siūloma supažindinti Gelvonų gimnazijos darbuotojus su atliktos inventorizacijos rezultatais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KORUPCIJOS PASIREIŠKIMO TIKIMYBĖS NUSTATYMAS**

**ŠIRVINTŲ R. GELVONŲ GIMNAZIJOJE**

**INVENTORIZACIJOS**  **SRITYJE**

PRIEDAS Nr. 1.

**Gimnazijos inventorizacijos srities, kurioje egzistuoja didelė korupcijos pasireiškimo**

**tikimybė, nustatymo klausimynas**

|  |  |  |  |
| --- | --- | --- | --- |
|  | Korupcijos prevencijos įstatymo 6 str. 4 dalyje numatyti kriterijai /  adaptuoti pagal Valstybės ar savivaldybės įstaigų veiklos sričių, kuriose egzistuoja didelė korupcijos pasireiškimo tikimybė, nustatymo rekomendacijose pateiktą klausimyną | Taip/Ne | Komentaras |
| **1.** | **Padaryta korupcinio pobūdžio nusikalstama veika** |  |  |
| 1.1. | Kaip nustatytas korupcinio pobūdžio nusikalstamos veikos ir / ar kito tapataus pobūdžio, tačiau mažiau pavojingo teisės pažeidimo, už kurį numatyta administracinė, tarnybinė (drausminė) ar kitokia atsakomybė,  faktas, vykdant turto valdymą ir naudojimą įstaigoje (pvz.: teisėsaugos institucijai pradėjus ikiteisminį tyrimą, remiantis valstybinio audito ar savivaldybės kontrolieriaus, valstybės ar savivaldybės įstaigos vidaus ir / ar privačios audito įmonės audito išvadose, asmenų skunduose, žiniasklaidoje, kita pateikta informacija)? | **Ne** |  |
| 1.2. | Ar informacija buvo pateikta valstybės tarnautojų ir juridinių asmenų registrams, ar nustatyti faktai buvo paviešinti*? (Jei į 1.1 klausimą atsakymas – taip, tai reikia atsakyti į šį klausimą).* | **Ne** |  |
| 1.3. | Ar įstaigoje sudarytos galimybės įstaigos darbuotojams, kitiems asmenims kreiptis ir informuoti (taip pat ir anonimiškai) įstaigos vadovus apie galimus korupcinio pobūdžio nusikalstamų veikų ir / ar kitų tapataus pobūdžio, tačiau mažiau pavojingų teisės pažeidimų, įstaigoje faktus, susijusius su turto valdymu ir naudojimu?  Ar buvo gauta tokių pranešimų? | **Taip**  **Ne** | Gelvonų gimnazijoje sudarytos galimybės darbuotojams, kitiems asmenims kreiptis ir informuoti įstaigos direktorių ir asmenį, atsakingą už korupcijos prevenciją ir kontrolę, apie galimas korupcinio pobūdžio nusikalstamas veikas ar kitus tapataus pobūdžio, tačiau mažiau pavojingus teisės pažeidimus. Kreiptis ir informuoti galima:  telefonu (8 382) 42 138,  el.p.:  [gelvonumokykla@gmail.com](mailto:gelvonumokykla@gmail.com),  interneto svetainėje  gelvonai.sirvintos.lmm.lt  Pranešimų apie galimas korupcinio pobūdžio nusikalstamas veikas ar kitus tapataus pobūdžio teisės pažeidimus Gelvonų gimnazijoje korupcijos pasireiškimo tikimybės nustatymo laikotarpiu negauta. |
| 1.4. | Ar įstaigoje buvo atliktas tyrimas siekiant nustatyti, kokios įstaigos veiklą reglamentuojančių teisės aktų spragos, įstaigos vidaus kontrolės sistemos trūkumai ir kitos priežastys sudarė prielaidas šias neteisėtas veikas padaryti? Jei taip, kokios tyrimo išvados?*(Jei į 1.1 klausimą atsakymas – taip, tai reikia atsakyti į šį klausimą).* | **Ne** |  |
| 1.5. | Ar buvo imtasi priemonių teisinio reglamentavimo spragoms šalinti, įstaigos vidaus kontrolės sistemos efektyvumui didinti? Jei taip, kaip vertinate šių priemonių veiksmingumą?*(Jei į 1.1 klausimą atsakymas – taip, tai reikia atsakyti į šį klausimą).* | **Ne** |  |
| **2.** | **Pagrindinės funkcijos yra kontrolės ar priežiūros vykdymas** |  |  |
| **3.** | **Atskirų valstybės tarnautojų funkcijos, uždaviniai, darbo ir sprendimų priėmimo tvarka bei atsakomybė nėra išsamiai reglamentuoti** |  |  |
| 3.1. | Ar įstaiga priėmė turto valdymo ir naudojimo srities teisės aktus (įstaigos padalinių nuostatus, sudaromų komisijų ir pan. darbo reglamentus, darbuotojų pareigybių aprašymus ar nuostatus, kitus teisės aktus), reglamentuojančius atskirų darbuotojų (komisijų) uždavinius, funkcijas, darbo ir sprendimų priėmimo tvarką, principus, kriterijus, terminus ir atsakomybę? | **Taip** |  |
| 3.1.1. | Ar įstaigos darbuotojai pasirašytinai supažindinti su šiais teisės aktais? | **Taip** |  |
| 3.2. | Ar priimant įstaigos turto valdymo ir naudojimo srities teisės aktus, reglamentuojančius atskirų  darbuotojų (komisijų) uždavinius, funkcijas, atsižvelgta į teisės aktais nustatytus įstaigos (jos padalinio) uždavinius, funkcijas? | **Taip** |  |
| 3.3. | Ar įstaigos priimtuose turto valdymo ir naudojimo srities teisės aktuose apibrėžti atskirų darbuotojų (komisijų) uždaviniai ir funkcijos yra pakankami įstaigos uždaviniams ir funkcijoms įgyvendinti? | **Taip** |  |
| 3.4. | Ar įstaigos priimti turto valdymo ir naudojimo srities teisės aktai užtikrina aiškų atskirų darbuotojų (komisijų) pavaldumą ir atskaitingumą? | **Taip** |  |
| 3.5. | Ar įstaigos priimti turto valdymo ir naudojimo srities teisės aktai reglamentuoja darbuotojų (komisijų) veiklos ir sprendimų priėmimo vidaus kontrolės (prevencinės, einamosios ir kt.) procedūras? | **Taip** |  |
| 3.5.1. | Ar yra vykdoma turto valdymo ir naudojimo kontrolė? | **Taip** |  |
| 3.5.2. | Ar ji veiksminga? Kokie pažeidimai buvo nustatyti ir pašalinti, vykdant turto valdymo ir naudojimo kontrolę? | **Ne** | Pažeidimai nenustatyti |
| 3.6. | Ar įstaigoje priimtas darbuotojų etikos / elgesio kodeksas? | **Taip** | Iki 2019 m. rugsėjo mėn. darbuotojų etikos normos apibrėžtos Gelvonų gimnazijos vidaus darbo tvarkos taisyklėse, darbo reglamente. Darbuotojai supažindinti pasirašytinai. |
| 3.6.1. | Jei taip, kaip vykdoma šio kodekso nuostatų įgyvendinimo / laikymosi kontrolė? | **Taip** | Šio kodekso nuostatų įgyvendinimo / laikymosi kontrolė vykdoma vadovaujantis Gelvonų Vidaus darbo tvarkos taisyklėmis |
| 3.7.1 | Ar turto valdymo ir naudojimo srities teisės aktai periodiškai peržiūrimi? | **Taip** |  |
|  | Ar vykdomas nustatytų turto valdymo ir naudojimo srities teisinio reglamentavimo spragų ar kolizijų taisymas? | **Ne** |  |
| 3.7.2 | Ar įstaigoje priimti teisės aktai reglamentuojantys turto valdymo ir naudojimo vykdymą? | **Taip** |  |
| 3.7.3. | Ar įstaigos priimtuose teisės aktuose išsamiai ir tiksliai apibrėžtos turto valdymo ir naudojimo vykdančių subjektų teisės ir pareigos? | **Taip** |  |
| 3.7.4. | Ar šiems subjektams nesuteikti per platūs įgaliojimai veikti savo nuožiūra? | **Ne** |  |
| 3.7.5. | Ar įstaigos turto valdymo ir naudojimo apibrėžiančiuose teisės aktuose įtvirtinta konkreti ir tiksli sprendimų priėmimo procedūra ( pvz.: sprendimų priėmimo principai, kriterijai, terminai) vykdant kontrolės funkcijas? | **Taip** |  |
| 3.7.6. | Ar reglamentuota įstaigos turto valdymo ir naudojimo vykdančių subjektų veiklos ir sprendimų apskundimo tvarka? | **Taip** |  |
| 3.7.7. | Ar įstaigoje buvo gauta asmenų skundų, pranešimų, kitokio pobūdžio informacijos dėl turto valdymo ir naudojimo vykdančių subjektų veiklos/priimtų sprendimų teisėtumo, pagrįstumo? | **Ne** |  |
| **4.** | **Veikla yra susijusi su leidimų, nuolaidų, lengvatų ir kitokių papildomų teisių suteikimu ar apribojimu** |  | Nėra susiję su turto valdymu ir naudojimu įstaigoje |
| **5.** | **Daugiausia priima sprendimus, kuriems nereikia kitos valstybės ar savivaldybės įstaigos patvirtinimo** | **Taip** |  |
| 5.1. | Ar įstaigoje atliekamas norminių teisės aktų projektų, susijusių su turto valdymu ir naudojimu, poveikio korupcijos mastui vertinimas? | **Ne** |  |
| 5.2. | Ar įstaiga priėmė teisės aktus, užtikrinančius Lietuvos Respublikos darbo kodekso,  reikalavimų įgyvendinimą? | **Taip** |  |
| 5.3. | Ar įstaigos turto valdymo ir naudojimo srities teisės aktuose numatyti konkretūs tokius sprendimus galintys priimti subjektai, išsamiai ir aiškiai apibrėžta šiuos sprendimus priimančių subjektų kompetencija? | **Taip** |  |
| 5.3.1. | Jei šie teisės aktai suteikia įgaliojimus priimti sprendimus kolegialiai institucijai, ar detaliai reglamentuotos kolegialios institucijos sudarymo, sudėties atnaujinimo, narių skyrimo, sprendimų priėmimo procedūros? | **Ne** |  |
| 5.3.2. | Ar teisės aktai numato kolegialios institucijos narių individualią atsakomybę už priimtus sprendimus? | **Ne** |  |
| **6.** | **Naudojama valstybės ar tarnybos paslaptį sudaranti informacija** |  | Nėra susiję su turto valdymu ir naudojimu įstaigoje |
| **7.** | **Anksčiau atlikus korupcijos rizikos analizę, buvo nustatyta veiklos trūkumų** |  |  |
| 7.1. | Ar įstaigoje buvo įgyvendintos Specialiųjų tyrimų tarnybos išvadoje dėl korupcijos rizikos analizės turto valdymo ir naudojimo srityje pateiktos rekomendacijos ir pasiūlymai? | **Ne** |  |
| 7.2. | Ar buvo imtasi priemonių korupcijos rizikos analizės turto valdymo ir naudojimo srityje metu nustatytiems korupcijos rizikos veiksniams valdyti ir / ar šalinti? | **Ne** |  |

[[1]](http://www.menomokykla.lt/wp/korupcijos-prevencija/korupcijos-pasireiskimo-tikimybe/#_ftnref1) https://www.e-tar.lt/portal/lt/legalAct/TAR.D7EDC15D339E

[[2]](http://www.menomokykla.lt/wp/korupcijos-prevencija/korupcijos-pasireiskimo-tikimybe/" \l "_ftnref2)  Įstaigos veiklos sritis priskiriama prie sričių, kuriose egzistuoja didelė korupcijos pasireiškimo tikimybė, jeigu atitinka vieną ar kelis iš Korupcijos prevencijos įstatymo Nr. IX-904 6 straipsnio 4 dalyje  nustatytų kriterijų. (https://www.e-tar.lt/portal/lt/legalAct/TAR.4DBDE27621A2/AeGwNWRfhL)

[[3]](http://www.menomokykla.lt/wp/korupcijos-prevencija/korupcijos-pasireiskimo-tikimybe/" \l "_ftnref3) Korupcijos prevencijos įstatymo 6 str. 4 dalyje numatyti kriterijai adaptuoti, kad atitiktų įstaigos veiklos specifiką, galima būtų pateikti išsamesnį vertinimą.

[[4]](http://www.menomokykla.lt/wp/korupcijos-prevencija/korupcijos-pasireiskimo-tikimybe/" \l "_ftnref4) https://e-seimas.lrs.lt/portal/legalAct/lt/TAD/TAIS.399325